Quintus Iunius Rusticus

Quintus Iunius Rusticus (natus ante annum 94, nescimus; mortuus post annum 167) fuit senator Romanus primo et secundo saeculo. Pater aut avus eius fuit Quintus Iunius Arulenus Rusticus (consul suffectus anni 92), qui anno 93 iussu Domitiani imperatoris caesus est. Ipse anno 133 consul suffectus, anno 162 consul ordinarius creatus est. Marco Aurelio et Lucio Vero regnantibus praefectus urbi Romae factus est, et ad annum 167 vel 168 mansit. Eo praefecto novae mensurae et pondera nova introducta sunt. Coram eius iudicio causa contra Iustinum Christianum dicebatur.Der Neue Pauly, Stuttgardiae 1999, vol. 6, c. 68  Rusticus Stoicus philosophus fuit et praeceptor Marci Aurelii: magna dicendi libertate erga imperatorem ob familiaritatem devotionemqueFrontonis Ad Antoninum I.2.3. semper utebatur quae nonnumquam iras periculosas commovitMarcus Aurelius, Meditationes, I,7. ita ut Marcus Aurelius gratias deis egerit quod se ab insanabili actione erga Rusticum semper detinuerint.Ibidem I.17.14. Immo mortuo Rustico senatum rogavit ut ei statuas poneret.Historia Augusta, Marcus 3.34.

In Libris ad se ipsum praeter ceterum moralem profectum quem se Rustico debere fatetur Marcus Aurelius ei gratias agit quod Epicteti commentarios e propria bibliotheca sibi legendos praebuerit. Unde multi eruditi coniecerunt ipsum Rusticum Epicteti auditorem olim fuisse.

 Notae 

Categoria:Nati saeculo 1
Categoria:Mortui saeculo 2
Categoria:Philosophi Italiae Romanae
Categoria:Praefecti urbi Romae antiqui
Categoria:Senatores
Categoria:Philosophi Stoici